LIETUVOS RESPUBLIKOS SEIMO VALDYBA

SPRENDIMAS

DĖL LIETUVOS RESPUBLIKOS KONSTITUCINIO TEISMO 2021 M. GEGUŽĖS 13 D. NUTARIMO NR. KT67-N6/2021 „DĖL LIETUVOS RESPUBLIKOS ĮSTATYMŲ NUOSTATŲ, SUSIJUSIŲ SU MOKESČIŲ TEISINIO REGULIAVIMO PAKEITIMAIS, ATITIKTIES LIETUVOS RESPUBLIKOS KONSTITUCIJAI“ ĮGYVENDINIMO

2021 m. birželio 23 d. Nr. SV-S-136

Vilnius

Lietuvos Respublikos Seimo valdyba, vadovaudamasi Lietuvos Respublikos Seimo statuto 1812 straipsnio 2 dalimi ir atsižvelgdama į Seimo Teisės ir teisėtvarkos komiteto teikimą, nusprendžia:

1. Pavesti Seimo Biudžeto ir finansų komitetui:

1.1. Parengti ir pateikti Seimui svarstyti Lietuvos Respublikos mokesčių administravimo įstatymo 3 straipsnio 4 dalies pakeitimo įstatymo projektą, atsisakant nuostatos „su atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymu susijusiems Lietuvos Respublikos mokesčių įstatymų pakeitimams“.

1.2. Siekiant užtikrinti, kad mokesčių įstatymai būtų priimti laikantis Lietuvos Respublikos Konstitucijoje ir jai neprieštaraujančiuose įstatymuose, Seimo statute nustatytos įstatymų priėmimo tvarkos, ir realizuojant teisėkūros procedūras taip, kad mokesčių įstatymai įsigaliotų ne anksčiau kaip po šešių mėnesių nuo jų oficialaus paskelbimo dienos, parengti (dėl Lietuvos Respublikos Konstitucinio Teismo 2021 m. gegužės 13 d. nutarimo Nr. KT67-N6/2021 „Dėl Lietuvos Respublikos įstatymų nuostatų, susijusių su mokesčių teisinio reguliavimo pakeitimais, atitikties Lietuvos Respublikos Konstitucijai“ įgyvendinimo nekeičiant galiojančių keičiamų nuostatų turinio) ir pateikti Seimui svarstyti šiuos įstatymų projektus:

1.2.1. Lietuvos Respublikos pelno mokesčio įstatymo 383 straipsnio pakeitimo įstatymo projektą;

1.2.2. Lietuvos Respublikos loterijų ir lošimų mokesčio įstatymo 5 straipsnio pakeitimo įstatymo projektą (keičiant šio įstatymo 5 straipsnio 2, 21 ir 3 dalis);

1.2.3. Lietuvos Respublikos akcizų įstatymo 26, 35, 37 ir 65 straipsnių pakeitimo įstatymo projektą (keičiant šio įstatymo 26 straipsnio 1 dalį, 35 straipsnio 1 punktą, 37 straipsnį ir 65 straipsnio 1 dalį);

1.2.4. Lietuvos Respublikos nekilnojamojo turto mokesčio įstatymo 6 ir 7 straipsnių pakeitimo įstatymo projektą (keičiant šio įstatymo 6 straipsnio 1 dalį, 7 straipsnio 1 dalies 6 ir 7 punktus);

1.2.5. Lietuvos Respublikos gyventojų pajamų mokesčio įstatymo 6 straipsnio pakeitimo įstatymo projektą (keičiant šio įstatymo 6 straipsnio 11 dalį).

2. Pasiūlyti Lietuvos Respublikos Vyriausybei iš esmės peržiūrėti mokesčių teisinį reguliavimą ir pateikti Seimui atitinkamų įstatymų projektus su pakeitimais, atitinkančiais Konstitucinio Teismo doktriną.

Seimo Pirmininkė	Viktorija Čmilytė-Nielsen